અત્યારે આવા ધોર કળિકાળમાં આજે આપણે એવા યુવકની વાત કરવા જઇ રહ્યા છીએ કે જેમણે પોતાના મા-બાપની સેવા, તેમની ઇચ્છા પુરી કરવા માટે અમેરિકાને ઠોકર મારી કાયમ માટે સ્વદેશ પાછા આવી ગયા હોય. એટલું જ નહીં પરંતુ મા-બાપની સેવા માટે પોતાના જીવનની તમામ ખુશીઓ, પોતાના તમામ સપના, સુખ ન્‍યોછાવર કરી દીધા હોય. આ વાત છે ગાંધીનગરમાં રહેતા આશિષભાઇ જસવંતલાલ સોની ની. આજથી વર્ષો પહેલા ગાંધીનગર હોસ્‍પીટલથી અમેરીકામાં રહેતાં આશિષભાઇ પર ફોન આવ્‍યો કે તમારા પપ્‍પા ને તમાકુ ના લીધે કેન્‍સર થતુ જાય છે અને મમ્‍મી ને હાર્ટએટેકના લીધે પેરાલીસીસ થયો છે. જો તેમને બચાવવા હોય તો વિચાર કરી લેજો. ’’